Kinnitatud juhatuse koosolekul 11.11.24

**Strateegiline siht 1: ELUKESKKOND**

**1.Strateegia meetme nimetus**

**MEEDE 1.2 KOHALIKU KULTUURI ARENDAMINE**

**2.Strateegia meetme rakendamise vajaduse lühikirjeldus:**

Oluline on kasutada olemasolevat tugevust ning arendada aktiivseid kogukondi, kaasata noori ning kasvatada tugevate kohalike kogukondade osakaalu. Suuremat tähelepanu tuleb pöörata maaelu ja kohaliku kogukonna terviklikule nutikale toimimisele, mille tagamiseks tuleb maapiirkondades jätkuvalt toetada innovatsiooni, uusi kogukondi liitvaid algatusi, parandada maaelu mainet, suurendada tähelepanu keskkonna- ja kliimaeesmärkide suundumustel, toetada sädeinimesi ning suurendada sotsiaalset kaasatust. Kohaliku tasandi kaudu on võimalik kasutada kohapealse taristu olemasolu kasutades seda elu- ja ettevõtluskeskkonna arendamiseks ning vähendada seeläbi maapiirkondadest lahkumist. Suurem rõhk tuleb panna kohaliku toiduga seotud tegevuste arendamisele. Vaja on toetada algatusi, mille eesmärk on muuta traditsioonilist tarbimismudelit „tootmine-tarbimine-prügi“ ning juurutada ringbiomajandust. Rahvatervise seisukohast on oluline tarbijate tervist toetava toitumise ja toiduohutuse alane kõrge teadlikkus. Küla sotsiaalse infrastruktuuri parandamise seisukohalt on oluline eelnevate programmide raames külaelanike ühiseks tegevuseks mõeldud ühiskondlike ehitiste ja muude rajatiste 100% kasutusaste. Meetme rakendamine aitab kaasa piirkonnas elanikkonna vanusstruktuurile vastava elukvaliteedi parenemisele, pakkudes kõigile vanusegruppidele erinevaid võimalusi huvitegevuseks kodule võimalikult lähedal, soodustab ühistegevusi mis on suunatud piirkonna kultuuripärandi ja traditsioonide hoidmisele ning arendamisele. Kultuuripärandi (sh piirkonnas asuv UNESCO objekt) ja miljöö väärtustamine suurendab elukeskkonna atraktiivsust ning kogukond saab selles osas omaalgatuse korras palju ära teha. Tegevuste fookusteks on kogukondade sidususe suurendamine läbi ühistegevuste (uuenduslikud ühisüritused jms).

**3.Meetme eesmärk**:

Väärtustatud tegevuspiirkonna kultuur ning tugevnenud omaalgatus, koostöötahe ja sotsiaalsed suhted.

**4.Toetatavad tegevused:**

* Kogukonna loodus-, kultuuri- ja ajaloopärandil põhinevate sündmuste ja ürituste käivitamine ja arendamine.
* Terviseedendusele, sotsiaalsele kaasatusele ja turvalisuse tõstmisele suunatud tegevused.
* Pärandkultuuri jäädvustamine (sh ajalugu talletavad teosed ja uuringud jm), edasiandmine ja arendamine.
* Piirkonna turundamine, sh piirkonda tutvustavate materjalide koostamine, väljaandmine ja esitlemine, teavitustegevused, siseriiklikel messidel osalemine jne
* Mentorite ja ekspertide kaasamine.
* Vihmavarju projektid – MTÜ Partnerid on taotleja
* Uute eestvedajate, sädeinimeste leidmine ja küla tasandil võimestamine.
* Järjepidevuse tagamine külade arengus, et põlvkondade vahetus ei katkestaks tegevusi.
* Kolmikpöördesse (rohe-, digi- ja innovatsioonipööre) panustavate lahenduste väljatöötamine ja kasutuselevõtmine.
* Ühisprojektid ülalnimetatud tegevuste elluviimisel.
* Teised strateegilise sihi saavutamiseks vajalikud tegevused.

5. **Abikõlbulikud kulud:**

1. Ühisprojektide raames koolituste, infopäevade, konverentside, õpitubade, ettevõtete külastamise, messide-laatade külastamise, õppereiside, laagrite jms korraldamise kulud (s.h. ruumide, esitlustehnika rent, tõlketeenus, transport, toitlustus, majutus, koolitaja/lektori töötasu, osalemistasud, koolitusmaterjalide koostamise kulud jne)
2. Abikõlbulikud on kulud, mis vastavad LEADER määruse nõuetele

 **6. Mitteabikõlbulikud kulud:**

1. Investeeringud
2. Projektijuhtimine
3. Vabatahtlik tasustama töö
4. Toitlustamine ning meelelahutuslikud kulud (näit. muusika) vihmavarjuprojektide puhul v.a. lastelaagrid

**7.Nõuded projektitoetuse taotlejale ja toetuse saajale (sh. dokumendid mida peab taotleja esitama):**

Taotleja ja taotlus peavad vastama LEADER määruse nõuetele

**2*. MTÜ Partnerid täiendavad nõuded***:

2.1.Taotlejateks võivad olla MTÜ Partnerite tegevuspiirkonnas registreeritud (juriidiline aadress) ning tegutsevad:

 ● MTÜ-d, KOV-id, SA (MTÜ Partneritel võib olla teine juriidiline aadress)

 ● Partneriteks võivad olla MTÜ, KOV või mikro-ja väikeettevõtted

2.2. Kasusaajad peavad olema MTÜ Partnerid piirkonnast

2.3 Taotlusega esitatakse eelmise majandusaasta bilanss ja tulemiaruanne, kui aasta aruanne ei ole veel äriregistrisse esitatud

2.4 Tegevuste elluviimisega tuleb alustada hiljemalt 9 kuu jooksul peale PRIA rahastusotsuse tegemist

2.5. Ühisprojekt viiakse ellu kuni 2aasta jooksul.

2.6. Taotlejal võib olla taotluse esitamise hetkel teises LEADER meetmes üks pooleliolev projekt v.a. MTÜ Partnerid, kellel võib olla mitu pooleli olevat projekti.

2.7. LEADER määruses nõutud dokumendid

2.8 Taotleja võib voorus esitada 1 projektitaotluse

**8.Toetuse maksimaalne suurus ja määr:**

MTÜ, SA, KOV 15-90%

Maksimaalne toetuse suurus on kuni 30 000 eurot.

**9.Sihtvaldkond, kuhu strateegia meede panustab**:

Meede panustab Ühise põllumajanduspoliitika (ÜPP) strateegiakava vajaduste hindamise ja sekkumisstrateegia tulemusnäitajatesse R27; R40; R41 ja R42.

**ÜPP-strateegiakava erieesmärk, mille saavutamisele strateegia meetme rakendamine enim kaasa aitab:**

ÜPP Eesti strateegiakava 2023-2027, panustab erieesmärgi nr 8 "Edendada tööhõivet, majanduskasvu, soolist võrdõiguslikkust, sealhulgas naiste osalemist põllumajanduses, sotsiaalset kaasatust ja kohalikku arengut maapiirkondades, sealhulgas ringbiomajandust ja säästvat metsamajandust" saavutamisse sh. ettevõtluse arendamine, teenuste kättesaadavuse parandamine, keskkonna-ja kliimasõbralike lahenduste toetamine ja maaelu positiivse kuvandi propageerimine . Kohalike kogukondade, elanike ning noorte tulevikuliidrite võimestamine.

**10.Strateegia täitmise indikaatorid ja sihttasemed:**

1. Vähemalt 10 000 kasusaajat strateegiaperioodi jooksul

2. Toetatud vähemalt 10 projekti strateegia perioodi jooksul

3. Vähemalt 10 000 osalejat strateegia perioodi jooksul

4. Maaelu positiivse kuvandi säilitamisele ja propageerimisele suunatud vähemalt 10 projekti strateegia perioodi jooksul

6. Keskkonna-ja kliimaalaseid projekte vähemalt 2 strateegiaperioodi jooksul

**11.Projektitoetuse taotluste hindamiskriteeriumid:**

|  |  |  |  |  |
| --- | --- | --- | --- | --- |
| **Jrk nr** | **Hindamiskriteerium** | **Hinde-punktide skaala** | **Osakaal** | **Eelistused** |
| 1. | Projekti üldine mõju tegevuspiirkonnale, sh elanike omaalgatusele, aktiivsusele ja sotsiaalsele suhtlemisele | 1-5 | 35% | 1. Projekt on suunatud maaelu positiivse kuvandi säilitamisele ja propageerimisele. 2. Projekt on suunatud kohalike ressursside hoidmisele ja väärtustamisele.3. Projekt on suunatud kohalike kogukondade ja elanike võimestamisele.4. Projekt on suunatud keskkonna- ja kliimasõbralike (sh bio- ja ringmajandust propageerivate) lahenduste väljatöötamisele ja rakendamisele. |
| 2. | Projekti lisandväärtus ja uuenduslikkus | 1-5 | 25% |
| 3.  | Projektist kasusaajate arv | 1-5 | 20% |
| 4.  | Kulude põhjendatus | 1-5 | 10% |
| 5. | Projekti kuuluvus meetme eelistuste hulka | 1-5 | 10% |